**Setlha sa go Faela sa 2023 sa Batho ka noši**

Ke eng se sempsha?

* **10 Julae 2023 – Go tlhomilwe – Dešeboto ya Maemo a Dipušetšo tša Motšhelo**

Mokgwatšhomo wa SARS Online Query System o na le sebopego se se mpsha seo se bitšwago Tax Return Status Dashboard yeo e fago Balefela motšhelo, Baemedi bao ba Ngwadišitšwego le Ditsebi tša Motšhelo ka maemo a tlhagišo ya tšwelopele ya magato a dipušetšo tša Motšhelo wa Letseno la Mong go ya ka thomelo, tiišetšo/oditi le tshepetšo ya tefelamorago.

Gabjale o kgona go lekola kgato ya tšwelelo ya gago ya Pušetšo ya Motšhelo wa Letseno la Mong morago ga thomelo. Kaonafatšo e nepile gore o dule o na le tshedimošo gore go se hlokagale gore o founele SARS Contact Centre goba go ya ofising ya Lekala la SARS.

* **1 Julae 2023 – Lekola maemo a gago a auto-assessment**Balefela motšhelo bao lenyaga ba khwalifayago bakeng sa auto-assesment ya Setlha sa go Faela sa 2023 gabjale ba ka lekola ge eba ba hlahlobilwe ka go diriša mokgwa wa SARS Online Query Service, kgotla mo.
* **Go tlaletša ruri Data ya Leloko la Boraro go ITR12 ka peakanyo ya go bulwa ga Setlha sa go Faela sa 2023**Ka kgopelo eletšwa gore ka boitokišetšo bja go bulwa ga Setlha sa go Faela sa Motšhelo wa Letseno la Mong ka Julae 2023, magareng ga sebaka sa 2 June 2023 go fihlela go bulwa ga Setlha sa go Faela, go na le kgonagalo ya go ba le tshedimošo ya go tlaletšwa ruri yeo e tšwelelago ka gare ga dipušetšo tša gago tša Motšhelo wa Letseno la Mong le Motšhelo wa Sebakanyana tšeo di kgopetšwego ka eFiling, tirišo ya SARS Mobi goba ka Lekala la SARS mo nakong ye, e tla tlaletšwa ruri eupša e ka no ba e sa felela go fihla ge Setlha sa go Faela se bulwetšwe semmušo go setšhaba.

Matšatšikgwedi a go faela pušetšo ya motšhelo wa letseno.

Matšatši le kheraetheria ya Setlha sa go Faela sa 2023:

* Balefela motšhelo ka bonoši (bao e sego ba sebakanyana): **7 Julae 2023 @ 20:00 go fihla ka 23 Oktobore 2023**
* Balefela motšhelo ba sebakanyana: **7 Julae 2023 @ 20:00 to 24 Janaware 2024**

Na ke diphetogo dife lenyaga?

SARS e dirile dimpshafatšo tše di latelago tša Setlha sa go Faela se se latelago sa Motšhelo wa Letseno la Mong (PIT):

**Tekanyetšo ya Molao wa Matšatši a 40 a Kgwebo go Letšatšikgwedila Mafelelo la Setlha sa go Faela**

Ngwagola, ge molao o tsebagatšwa la mathmo, bao ba bego ba le ka go tlaletšo ruri ya auto-assessment ba ile ba fiwa matšatši a 40 a kgwebo go lekola dipušetšo tša bona ge eba ba hloka go fetoša di auto-assessment tša bona.

Lenyaga, re oketša matšatši a kgwebo a 40 gore a bapane le letšatši la makgaolakgang la go faela leo le tlwaelegilego la balefela motšhelo bao e sego ba sebakanyana, e lego la 23 Oktobore 2023. Se se tla fa bao ba hwetšago di auto-assessment tša go tlaletšwa ruri sebaka se se ntši sa go faela dipušetšo tša bona ge eba ba nyaka go fetoša di auto-assessments tša bona.

**Matšatši a makgaola kgang a Ditefelo**

Ngwaga wo, letšatši la makgaolakgang la ditefelo tša balefela motšhelo bao e sego ba sebakanyana ba go faela ka eFiling ba tla beakanyetšwa ka mokgwa wo o latelago:

* Bakeng sa balefela motšhelo bao ba se bego go tlaletšo ya auto-assessment, letšatšikgwedi la makgaolakgang la tefelo e tlo ba matšatši a 3o morago ga ge tsebišo ya tekolo le tsebagaditšwe.
* Bakeng sa balefela motšhelo bao lekotšwego ka auto-assessesment, letšatši la makgaolakgang la tefelo e tlo ba matšatši a 30 morago ga letšatši la mafelelo la Setlha sa go Faela sa 2023

**Setatamente sa Dithoto le Dikoloto**

Balefela motšhelo ba sebakanyana bao ba nago le dikgatlhego tša kgwebo ba kgopelwa go laodiša dithoto le dikoloto tša bona (go ya ka ditshenyagelo) go dipušetšo tša bona tša motšhelo ngwaga o mongwe le o mongwe. Balefela motšhelo bao ba welago ka fase ga legoro le, gape ba go ba le dithoto tša go feta R50 million, ba kgopelwa go laodiša dithoto tšeo go ya ka boleng bja mmaraka go dipušetšo tša bona tša motšhelo tša 2023.

**Ribollo ya Letseno la Naga ya ntle**

SARS e tsebagaditše setšhelo sa Letseno la Naga ya ka ntle go pušetšo ya balefela motšhelo bao ba swanetšego go laodiša letseno la naga ya ka ntle lefase ka bophara, le ge go le bjalo, go lemogilwe gore balefela motšhelo bao ba swanetšego go laodiša letseno leo le tšwago go mongmošomo wa naga ya ka ntle mola ba šoma ka Afrika Borwa le/goba mosetša ga ba na khoutu ya mothopo ya maleba ya o laodiša megolo ya bona ya ditirelo tšeo di filwego tša letseno la naga ya ka ntle. Dikgoba tše dimpsha tše tharo tše di latelago di tla dirišwa gabjale.

* Sekgoba se se mpsha “Letseno leo le amogetšwego go tšwa go ditirelo tša mošomo wa naga ya ka ntle tšeo di sa laetšwago go setifikeiti sa Afrika Borwa sa IRP5/IT3(a), leo le tlamegago go tšhelelwa ka ntle ga RSA le s10(1)(o)(ii) go se amege ga go diragatšwe”.
* Sekgoba se se mpsha “Letseno leo le amogetšwego go tšwa go ditirelo tša mošomo wa naga ya ka ntle tšeo di sa laetšwago go setifikeiti sa Afrika Borwa sa IRP5/IT3(a), leo le tlamegago go tšhelelwa ka ntle ga RSA le s10(1)(o)(i) go se amege go a diragatšwa”.
* Sekgoba se se mpsha “Letseno leo le amogetšwego go tšwa go ditirelo tša mošomo wa naga ya ka ntle tšeo di sa laetšwago go setifikeiti sa Afrika Borwa sa IRP5/IT3(a), leo le tlamegago go tšhelelwa ka ntle ga RSA le s10(1)(o)(i) go se amege ga go diragatšwe”.

**Tekolo ya Balekani ba go Nyalwa ka Kopanelo ya Dithoto**

Balefela motšhelo bao ba nyalanego ka kopanelo ya dithoto ba tšheledišwa go seripa sa ditswala tša bona, didividente, letseno la khirišo, le dipoelo tša matlotlo. Go Setlha sa go Faela sa gabjale SARS e hweditše maemo “Lenyalo la kopanelo ya dithoto” go tšwa go taodišo ya morago ya molefela motšhelo gomme ya dirišana le Kgoro ya Merero ya Selegae go kgonthiša maemo a lenyalo. Fao balekani ba tswalantšwego ka katlego gomme ba na le dipeeletšo tša ditswala, SARS e tlo boeletša tlhagišo ya ditefikeiti go dipušetšo tša bobedi bja balekani fao ba tlo tšheledišwago 50% ka tekolo.

**Tekolo e Fokoditšwego ya Karolo 93**

SARS e dirile mokgwa tshepetšo wa kgopelo ya Tekolo ya go Fokotšwa gore e be wa othomethiki go ya ka temana ya karolo 93 ya Molao wa Taolo ya Motšhelo. Mokgwa tshepetšo o tla diriša fomo ya go bitšwa RRA01 fao balefela motšhelo ba tla kgonago go e tlatša go e-Filing. Se se tla kgontšha phethagalo le go fokotša ditshenyagelo tša balefela motšhelo.

Na o amogetše Auto Assessment?

Magareng ga 1 Julae le 7 Julae 2023, balefela motšhelo ba tla tsebišwa ka SMS goba imeile ge eba ba kgethilwe go amogela auto-assessment. Ge o ka amogela SMS, kgato yeo e latelago yeo o swanetšego go e dira ke go lekola auto-assessment go SARS MobiApp goba eFiling.

* **Ge eba o dumelelana le Auto-Assessment, ga o hloke go dira selo.**
* Ge eba o swanetše go amogela tefelamorago, o ka e letela mo diiring tše masomešupapedi (72), ge fela dintlha tša gago tša go panka tšeo o di filego SARS di nepagetše.
* Ge eba o kolota SARS, ka kgopelo dira peakanyo ya tefelo pele ga letšatšikgwedi la makgaolakgang leo le laeditšwego go Tsebišo ya Tekolo ya (ITA34) go efoga ditswala tšeo di lefišwago go sekoloto seo se šaletšego morago..
* O ka dira tefelo ka eFiling goba SARS MobiApp; ka tlhatlolano o ka lebelela boikgethelo bja rena bja tefelo.
* **Na ga o dumelelane le Auto Assessment?** Balefela motšhelo bao ba lekotšwego ka Auto assessesment ba na le sebaka sa go fihla ka la 23 Oktobore 2023 go fetoša le go faela dipušetšo tša bona ka eFiling goba ka SARS MobiApp ge eba ga ba dumelelane le auto assessment yeo e amogetšwego.

Na Auto Assessment e fapane bjang lenyaga (2023) go ya ngwagola (2022)?

Ngwagola o be o na le matšatši a 40 a go faela pušetšo ge eba o be o sa thabišwa ke auto-assessment, eupša lenyaga re go fa go fihla ka letšatši la makgaolakgang la 23 Oktobore 2023.  Ge eba auto-assessment e rometšwe ka morago ga la 23 Oktobore 2023 matšatši a 40 a kgwebo a tla thoma ka letšatšikgwedi la tsebišo ya tekolo.

Go hwetša tshedimošo enngwe, lebelaka [How does Auto-Assessment work](https://www.sars.gov.za/types-of-tax/personal-income-tax/filingseason/how-does-auto-assessment-work/).

A re go thuše go beakanya Setlha sa go sepela ka thelelo sa go Faela

Ke fela batho ka noši bao ba lekotšwego ka othomethiki bao ba tla amogelago SMS goba imeile. Ge eba ga se o amogele tsebišo go tšwa SARS gore o be o lekotšwe ka othomethiki, o swanetše go romela Pušetšo ya gago ya Motšhelo wa Letseno la Mong (ITR12).

O ka fihlelela pušetšo ya motšhelo ka eFiling goba ka SARS MobiApp go tloga ka la 7 Julae 2023 ka 20:00, e tlatše, gomme o e faele, ka go diriša eFiling goba SARS MobiApp. Balefela Taxpayers bao ba palelwago ke go faela dipušetšo tša bona ka inthanete ba swanetše go dira peeletšo ya kopano ya go etela lekala. Letšatšikgwedi la makgaolakgang la go romela pušetšo ya gago ya motšhelo ke la 23 Oktobore 2023.

Na o ka beakanya eng pele ga ge go faela go thomiša?

Kgonthiša gore o amogetše IRP5/IT3(a) ya gago le ditefikeiti tše dingwe tša motšhelo tše bjalo ka thušo ya kalafo, sekhwama sa anyuithi ya motlaodutše, le tshedimošo efe goba efe ya leloko la borago yeo e amegago go šomana le boitlamo bja gago bja motšhelo.

Ge eba o lebetše phasewete ya gago o ka e beakanya gape ka inthanete ka wepsaete ya eFiling ka go kgotla go Forgot Password goba Forgot Username.

Diriša mokgwatšhomo wa rena wa [self-help online query](https://tools.sars.gov.za/SOQS/?queryType=11) go hwetšagape nomorotšhupetšo ya gago le go romela ditokumente tša thekgo tšeo di hlokegago. Ka tlaleletšo, lekola le/goba mpshafatša tshedimošo ya gago e bjalo ka dintlha tša go panka, aterese le dintlha tša kgokaganyo ka inthanete go eFiling goba ka SARS MobiApp.

Ga go hlokege gore o letše mogala

Balefela motšhelo, merero ya lena ya motšhelo e matsogong a mabotse ge le diriša eFiling goba SARS MobiApp. Ngwadiša profaele ya gago gabjale go kgonthiša maitemogelo a mabotse a thelelo. Ga o hloke go re letšetša, o ka ngwadiša ka inthanete goba go taoneloutela MobiApp founung ya gago goba tablet. Go dira peakanyo ya kopano le SARS gabjale go bonolo, o ka kgotla mo go dira peakanyo ya ya kopano, romela SMS go dira peeletšo.

O ka re romela potšišonyakišišo ka  SARS Online Query System (SOQS) ge eba o lebetše nomoro tšhupetšo ya gago ya motšhelo, go romela ditlabela tša thekgo le tše dingwe.  SARS Online Query System (SOQS) e thuša balefela motšhelo bao ba nyakago go botšiša SARS ntle le go etela lekala la SARS. Go tlhoma potšišonyakišišo, o hloka fela go tlatša fomo ya inthanete ka go kgetha Query Type. Go hwetša tshedimošo enngwe, lebelela SARS Online Query System – External Guide.

Kanale ya SARS USSD

Bjale o ka dira kgopelo e itšeng ya ditirelo tša go nyalelana le Motšhelo wa Letseno la Mong ka go romela USSD go SARS. Tsenyatšhomong ya kanale ya USSD e go ama ka go tlanya ditlhaka tše itšeng tšeo di nago le leswao la asterisk (\*), tša latelwake dititšiti tše mmalwa ka sephetho sa hashtag (#) le go taela.

Ditirelo tše di latelago di a hwetšagala go kanale ye:

* Na nomoro ya ka ya Motšhelo ke efe?
* Dira Kgopelo ya palanse ya Akhaonte
* Na ke hloka go faela pušetšo ya motšhelo?
* Kgopelo ya peeletšo ya kopano ya e-Booking

Magato a ka fao o ka kgopelago ditirelo tša motšhelo ka Kanale ya SARS USSD:

* **Kgato ya 1:** Thoma USSD ka go taela**\*134\*7277#**
* **Kgato ya 2:**Kgetha tirelo yeo o e nyakago**.**
* **Kgato ya 3:** Tiišetšo ya Molefela motšhelo – SARS e tlo go kgopela gore **o** tlatše Nomoro ya gago ya ID/Phasepoto/Bofaladi
* **Kgato ya 4:** Tharollo ya Motšhelo – Morago ga tiišetšo ya katlego ke SARS, karabo e tla laetšwa**.**

Kanale ya SARS SMS

Balefela motšhelo ba ka dira kgopele e itšeng ya ditirelo tša go nyalelana le Motšhelo wa Letseno la Mong ka go romela SMS go SARS ka 47277. Ditirelo tše di latelago tša tlaleletšo tša go nyalelana le motšhelo di fiwa go balefela motšhelo ka diselefounu tša bona. Ditirelo tše di ka fihlelelwa ka tirišo goba hlokego ya data/airtime:

* **Dira kgopelo ya peakanyo ya peeletšo ya kopano ya eBooking** 
  + *Booking (Space) nomoro ya ID/nomoro ya Phasepoto/nomoro ya Mokgopedi wa Bofaladi*
* **Kgopelo ya tiišetšo go tseba ge eba go swanetše go romela pušetšo ya motšhelo (PIT)**
  + *File (Space) ID number/Passport number/ Asylum Seeker number  nomoro ya ID /nomoro ya Phasepoto/ nomoro ya Mokgopedi wa Bofaladi*
* **Kgopela ya thomelo ya IT150 (Nomoro ya Ngwadišo ya Motšhelo)**
  + *TRN (Space) nomoro ya ID/nomoro ya Phasepoto/ nomoro ya Mokgopedi wa Bofaladi*
* **Kgopelo ya potšišonyakišišo ya go nyalelana le Akhaonte (palanse ya ditatamente) le/goba go fiwa Setatamente sa Akhaonte (SOA)**
  + *Balance (Space) nomoro ya ID/nomoro ya Phasepoto/ nomoro ya Mokgopedi wa BofaladiID*

Go hwetša tshedimošo enngwe, lebelela the Guide to SARS Mobile Tax Services goba lebelela video ya rena ya tlhahlo ya ka tirišo ya ditirelo tša SMS [tutorial video on how to use the SMS services.](https://www.youtube.com/watch?v=IVLPrkrjwLA)